મધ્યાહ્ન ભોજન કર્મચારીઓ લાંબા સમયથી તેમની સાથે રહેલા શોષણ સામે સરકાર સામે અલગ અલગ પ્રકારે આંદોલન કરી રહ્યા છે. અન્યાયી સરકાર સામે રેલી, ધારણા, પ્રદર્શનો કરી તમામ કર્મચારીઓ થાક્યા છે. ત્યારે આજે “મધ્યાહ્ન ભોજન ગુજરાત લડત સમિતિ “ના અધ્યક્ષ પિયુષ વ્યાસ તેમના 200 જેટલા કર્મચારીઓ સાથે આમ આદમી પાર્ટીના નેતા અને ડેપ્યુટી સી.એમ મનીષ સિસોદીયાને મળ્યા હતા. અને તેમને પોતાની તમામ સમસ્યાઓ અંગે ખુલીને રજૂઆત કરી હતી. ગુજરાતમાં આમ આદમી પાર્ટી એક મજબૂત વિકલ્પ તરીકે ઉભરી રહી છે ત્યારે તેમની સમસ્યાઓના નિરાકરણ અંગે આમ આદમી પાર્ટી શું વિચારે છે તે જાણવાનો પ્રયત્ન કર્યો હતો.